CELEX: 32017R1456
Language: ro
Date: 2017-08-10 00:00:00
Title: Regulamentul de punere în aplicare (UE) 2017/1456 al Comisiei din 10 august 2017 de modificare a Regulamentului (UE) 2016/44 al Consiliului privind măsuri restrictive având în vedere situația din Libia

11.8.2017   
            
            
               RO
            
            
               Jurnalul Oficial al Uniunii Europene
            
            
               L 208/31
            
         REGULAMENTUL DE PUNERE ÎN APLICARE (UE) 2017/1456 AL COMISIEI
   din 10 august 2017
   de modificare a Regulamentului (UE) 2016/44 al Consiliului privind măsuri restrictive având în vedere situația din Libia
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Decizia (PESC) 2015/1333 a Consiliului din 31 iulie 2015 privind măsuri restrictive având în vedere situația din Libia și de abrogare a Deciziei 2011/137/PESC (1),
   având în vedere Regulamentul (UE) 2016/44 al Consiliului din 18 ianuarie 2016 privind măsuri restrictive având în vedere situația din Libia și de abrogare a Regulamentului (UE) nr. 204/2011 (2), în special articolul 20 litera (b),
   întrucât:
   
               (1)
            
            
               În anexa V la Regulamentul (UE) 2016/44 sunt indicate navele desemnate de Comitetul de sancțiuni al Organizației Națiunilor Unite în conformitate cu punctul 11 din Rezoluția Consiliului de Securitate al Organizației Națiunilor Unite (RCSONU) 2146 (2014). Navele respective fac obiectul unei serii de interdicții în temeiul regulamentului menționat, inclusiv al interdicției de încărcare, de transport și de descărcare de țiței din Libia și al celei de acces în porturile de pe teritoriul Uniunii.
            
         
               (2)
            
            
               La 2 august 2017, Comitetul Consiliului de Securitate al Organizației Națiunilor Unite a adăugat nava Lynn S pe lista navelor cărora li se aplică măsurile restrictive. Prin urmare, anexa V la Regulamentul (UE) 2016/44 ar trebui modificată în consecință.
            
         
               (3)
            
            
               Întrucât Lynn S este cea de a doua navă enumerată în anexa V, lista navelor ar trebui numerotată.
            
         
               (4)
            
            
               Pentru a se asigura eficacitatea măsurilor prevăzute în prezentul regulament, acesta ar trebui să intre în vigoare imediat,
            
         ADOPTĂ PREZENTUL REGULAMENT:
   Articolul 1
   Anexa V la Regulamentul (UE) 2016/44 se modifică astfel cum se prevede în anexa la prezentul regulament.
   Articolul 2
   Prezentul regulament intră în vigoare la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 10 august 2017.
      
         
            Pentru Comisie,
         
         
            Pentru Președinte,
         
         
            Șeful Serviciului Instrumente de Politică Externă
         
      
   
   
      (1)  JO L 206, 1.8.2015, p. 34.
   
      (2)  JO L 12, 19.1.2016, p. 1.
   
      ANEXĂ
      Anexa V la Regulamentul (UE) 2016/44 se modifică după cum urmează:
      
                  1.
               
               
                  Mențiunea:
                  „Nume: CAPRICORN
                  Inclusă pe listă în temeiul punctului 10 literele (a) și (b) din Rezoluția 2146 (2014), astfel cum a fost prelungită și modificată prin punctul 2 din Rezoluția 2362 (2017) (interdicție de încărcare, transport și descărcare; interdicție de a intra în porturi). În temeiul punctului 11 din Rezoluția 2146, prezenta desemnare este valabilă de la 21 iulie până la 21 octombrie 2017, cu excepția cazului în care i se pune capăt înainte de termen de către comitet în temeiul punctului 12 din Rezoluția 2146. Statul de pavilion: Tanzania.
                  
                     Informații suplimentare
                  
                  La 16 iulie 2017, nava se afla în largul coastelor Ciprului.”,
                  se înlocuiește cu următorul text:
                  „1.   Nume: CAPRICORN
                  Inclusă pe listă în temeiul punctului 10 literele (a) și (b) din Rezoluția 2146 (2014), astfel cum a fost prelungită și modificată prin punctul 2 din Rezoluția 2362 (2017) (interdicție de încărcare, transport și descărcare; interdicție de a intra în porturi). În temeiul punctului 11 din Rezoluția 2146, prezenta desemnare este valabilă din 21 iulie 2017 până la 21 octombrie 2017, cu excepția cazului în care i se pune capăt înainte de termen de către comitet în temeiul punctului 12 din Rezoluția 2146. Statul de pavilion: Tanzania.
                  
                     Informații suplimentare
                  
                  OMI 8900878. La 16 iulie 2017, nava a fost localizată în largul coastelor Ciprului.”
               
            
                  2.
               
               
                  Se adaugă următoarea mențiune:
                  „2.   Nume: Lynn S
                  Inclusă pe listă în temeiul punctului 10 literele (a) și (b) din Rezoluția 2146 (2014), astfel cum a fost prelungită și modificată prin punctul 2 din Rezoluția 2362 (2017) (interdicție de încărcare, transport și descărcare; interdicție de a intra în porturi). În temeiul punctului 11 din Rezoluția 2146, prezenta desemnare este valabilă de la 2 august 2017 până la 2 noiembrie 2017, cu excepția cazului în care i se pune capăt înainte de termen de către comitet în temeiul punctului 12 din Rezoluția 2146. Statul de pavilion: Saint Vincent și Grenadine.
                  
                     Informații suplimentare
                  
                  OMI 8706349. La 26 iulie 2017, nava a fost localizată în apele internaționale, la aproximativ 50 de mile nautice sud-est de Cipru.”